OZNÁMENIE KOMISIE RADE Európsky rozvojový fond (ERF): prognózy záväzkov, platieb a príspevkov členských štátov na roky 2014, 2015, 2016, 2017 a 2018 /* COM/2014/0644 final */





1. Predslov V súlade s článkom 7 ods. 3 vnútornej dohody o 10. ERF[1] a článkom 57 ods. 2 nariadenia Rady (ES) č. 215/2008 o rozpočtových pravidlách, ktoré sa vzťahujú na 10. Európsky rozvojový fond (ďalej len „nariadenie o rozpočtových pravidlách pre 10. ERF“)[2] Komisia v tomto dokumente predkladá so zreteľom na prognózy Európskej investičnej banky (EIB) odhady záväzkov, platieb a príspevkov na obdobie rokov 2014 až 2016. V tomto dokumente sa stanovuje finančné plnenie ERF (8. až 10.) na rok 2013 a prognózy jeho plnenia v rokoch 2014 až 2016. Okrem toho tento dokument predstavuje nezáväzný odhad príspevkov členských štátov do ERF na roky 2017 a 2018. Členské štáty uhrádzajú príspevky na nástroje, ktoré v rámci 9. a 10. ERF spravuje Európska investičná banka (investičný nástroj a bonifikácia úrokov), priamo EIB. 2. Úvod Komisia a EIB aktualizovali svoje prognózy záväzkov a platieb pre všetky štáty AKT[3] a ZKÚ[4] na roky 2014, 2015 a 2016. Najmä prognózy platieb boli zostavené s cieľom pomôcť členským štátom čo najpresnejšie posúdiť, aké sumy musia vyčleniť vo svojich štátnych rozpočtoch, a zároveň zabezpečiť, aby mal ERF k dispozícii dostatočný objem finančných prostriedkov a vyhol sa problémom súvisiacim s nedostatkom likvidity. V súlade s článkom 7 vnútornej dohody o 10. ERF[5] a článkom 57 ods. 5 nariadenia o rozpočtových pravidlách pre 10. ERF[6] boli odhady uvedené v tomto dokumente aktualizované. Nasledujúci graf poskytuje obraz o celkovom vývoji hrubých záväzkov a platieb od roku 1999 vrátane prognóz na roky 2014, 2015 a 2016 (kumulované sumy pre Komisiu a EIB). Hrubé záväzky a platby: trend 1999 – 2016 (v miliónoch EUR)[7] Upozornenie: číselné údaje z plnenia Európskych rozvojových fondov k 31. decembru 2013 (záväzky, platby a finančná situácia) a prognózy na roky 2014, 2015 a 2016. V prílohách 1, 2 a 3 sú uvedené skutočné záväzky, platby a finančná situácia zaznamenané v roku 2014 v porovnaní s predchádzajúcimi prognózami. 3. Finančné prognózy na roky 2014 – 2016 V nasledujúcej tabuľke je uvedená aktualizácia záväzkov, platieb a príspevkov na základe najnovších prognóz. 4. Nezáväzný odhad príspevkov na roky 2017 – 2018 5. Prognózy finančného plnenia na roky 2014, 2015 a 2016 Aktualizované prognózy sa uvádzajú v prílohách 1 až 3. V aktualizovaných prognózach na rok 2014 sa potvrdzujú príspevky členských štátov do ERF na rok 2014 vo výške 3 250 miliónov EUR, ako o nich rozhodla Rada v októbri 2013[8]. Je potrebné uviesť, že vzhľadom na požiadavku EIB o zrušenie tretej splátky za rok 2014 a v dôsledku zvýšenia platieb uhradených Komisiou v priebehu roku 2013 a platieb plánovaných v roku 2014, ktorá je dôvodom zvýšenia pokladničných potrieb, bola suma, ktorú EIB zrušila, presunutá Komisii. Konečná požiadavka týkajúca sa príspevku členských štátov tak dosahuje 3 144 miliónov EUR pre Komisiu a 106 miliónov EUR pre EIB (pozri prílohu 4, v ktorej je uvedené podrobné rozdelenie požiadaviek na príspevky v roku 2014). Je potrebné zdôrazniť, že tieto údaje potvrdzujú oznámenie Komisie z júna 2014, pokiaľ ide o spotrebu za prebiehajúci rok. Takisto je potrebné poznamenať, že kríza súvisiaca s prepuknutím eboly v západoafrických krajinách bude mať potenciálne veľký finančný dosah na relatívne malý hotovostný zostatok ERF. Na rok 2015 je ročná suma príspevkov stanovená na 3 600 miliónov EUR v súlade so stropom schváleným Radou v novembri 2013[9]. Podiel EIB však predstavuje 200 miliónov EUR (o 100 miliónov menej v porovnaní so stropom, o ktorom sa rozhodlo v novembri 2013), zatiaľ čo podiel Komisie bude predstavovať 3 400 miliónov EUR (o 100 miliónov viac). Tento presun umožňuje vyrovnať záväzné príspevky členských štátov na rok 2015 (ročná suma) a 2016 (strop) na 3 600 miliónov EUR. 5.1. Príloha 1: prognózy záväzkov[10] na roky 2014, 2015 a 2016 (v miliónoch EUR) 5.2. Príloha 2: prognózy platieb[11] na roky 2014, 2015 a 2016 (v miliónoch EUR) 5.3. Príloha 3: finančná situácia v roku 2014, prognózy na roky 2015 a 2016 (v miliónoch EUR) a nezáväzné odhady na roky 2017 a 2018 5.4. Príloha 4: príspevky členských štátov na rok 2014 (v EUR) 5.5. Príloha 5: príspevky členských štátov na rok 2015 (v EUR) [1] Vnútorná dohoda medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s dohodou o partnerstve AKT – ES a o poskytnutí finančnej pomoci zámorským krajinám a územiam, na ktoré sa vzťahuje časť štyri zmluvy o ES (Ú. v. EÚ L 247, 9.9.2006, s. 32). [2] Ú. v. EÚ L 78, 19.3.2008, s. 1. [3] Africké, karibské a tichomorské štáty. [4] Zámorské krajiny a územia. [5] Ú. v. EÚ L 247, 9.9.2006, s. 32. [6] Nariadenie Rady (ES) č. 215/2008 z 18. februára 2008 o rozpočtových pravidlách, ktoré sa vzťahujú na 10. Európsky rozvojový fond. [7] Za roky 2014 – 2016 ide o predpovedané sumy. [8] Rozhodnutie Rady zo 7. novembra 2013, dokument Rady 15699/13. [9] Rozhodnutie Rady z 8. novembra 2013, dokument Rady 15454/13. [10] Hrubé záväzky, t. j. bez odpočítania zrušených záväzkov. [11] Hrubé platby, t. j. bez odpočítania súm, ktoré sa vymohli.